
"Farmtól az asztalig" zöldségellátási láncok a Dél-alföldi régióban

Az emberi lét egyik nélkülözhetetlen eleme a táplálkozás, melyet nap mint nap biztosítanunk kell,
mely a XXI. század egyik legégetőbb problémája. Kutatásunk témája a helyi zöldségellátás a Dél-alföldi régióban.
További problémát jelentenek a véges erőforrások, ezért célunk létrehozni „többet és jobbat
kevesebből!” ahogy ezt a nemnövekedés alaptézise kimondja. Hogy miért egy Nyugat-Európában már
komolyan vitatott paradigmát választottunk? Környezetünk természeti erőforrásainak kimerülésének
közelsége generációnkra egyre súlyosabb teherként nehezedik. Ahhoz, hogy saját illetve az utánunk
következő generációk élhető jövőjét biztosítani tudjuk, minden lehetőséget számba kell vennünk.
Tény, hogy a Dél-alföldi régió egyedülálló adottságokkal rendelkezik ökológiai, társadalmi
berendezkedés és szociális háttere miatt. Magyarország zöldségtermesztési potenciáljának egyik
meghatározó eleme. Felmerül a kérdés, miért nem hazai termesztésű zöldségekkel találkozunk a
piacok, boltok polcain? Megoldható-e a régión belül a helyi szükségletek kielégítése?
Dolgozatunkban kidolgoztunk egy olyan ellátási láncot, mely alulról szerveződik (tagjai a háztáji
gazdaságok) azonban erejüket közös szervezetben egyesítik.
Meghatároztuk a stratégiai fontosságú zöldségeket egy közel 300 mintás primer kutatás során ABC
analízissel. Megalkottuk a zöldségtermesztéshez szükséges technológiákat és annak beruházási
költségeit mélyinterjúk segítségével. Feltérképezésre kerültek azok a termesztő körzetek, melyek az
egyes zöldségfajok termesztésében nagy hagyományokkal rendelkeznek. Meghatároztuk a Dél-
alföldi régió zöldségtermesztési potenciáljához igazodó logisztikai súlypontjait, majd felépítettük a
hatékony, gazdaságos és a nemnövekedés alaptételének megfelelő ellátási láncot..



